ŽIVOTOPIS Prof. dr. sc. Božene Šarčević Weitner

Rođena u Zagrebu, 1951.g. gdje pohađa osnovnu školu i gimnaziju.

1970.g upisuje Medicinski fakultet Sveučilišta u Zagrebu, gdje diplomira 1975.g.

Nakon nekoliko godina rada u općoj medicini u domu zdravlja, od 1979. do umirovljenja radi u Središnjem institutu za tumore i slične bolesti Zagreb, kasnije Klinika za tumore, KBC Sestre milosrdnice, u Zavodu za patologiju gdje od 2014. do umirovljenja 2017.obnaša dužnost Pročelnice Zavoda.

Specijalistički ispit iz patologije polaže 1984.g , poslijediplomski studij iz biologije te medicinske citodijagnostike završava 1979. i 1980.g. Magisterij brani 1987.g. a doktorsku disertaciju 1989.g. na MEF-u Sveučilišta u Zagrebu.

1988.g. postaje znanstveni asistent, 1991.g. znanstveni suradnik, 1995.g. naslovni docent, 2000.g. izvanredni profesor, a 2006.g. redoviti profesor MEF-a Sveučilišta u Zagrebu.

2011.g. Prof. Šarčević Weitner izabrana je u trajno znanstveno-nastavno zvanje naslovne redovite profesorice.

Bila je aktivna u mnogim projektima istraživanja izraženosti gena i mutagena u tumorima.

Stručno se usavršavala u Ljubljani, Brnu, Philadelphiji, Bethesdi, Baselu etc.

U Engleskoj pohađa seminar molekularne patologije, sudjeluje u dodiplomskoj i poslijediplomskoj nastavi iz predmeta Genetska osnova novotvorina. Mentorica brojnim diplomskim i magistarskim radovima, te doktorskim disertacijama. Objavila brojne stručne i znanstvene radove, poglavlja u udžbenicima.

Osim bogate stručno-znanstvene medicinske karijere, Prof. dr.sc. Božena Šarčević Weitner je i vrhunska glazbenica, violinistica. Članica je Hrvatskog glazbenog zavoda od 1972.g. i Društvenog orekstra Hrvatskog glazbenog zavoda, od 2002.g. koncert-majstor. Jedna od osnivačica ženskog gudačkog kvarteta „Dora Pejačević“ HGZ-a. Članica je Ravnateljstva HGZ-a od 2022.g začasni član.